Mila D. Aguilar

Ni Mila D. Aguilar (nayanak idi 1949) ket Filipina a mannaniw, rebolusionario, mannalaysay, mannuro, agdokdokumentario babaen ti video, ken agdesdesinio iti website. Sinuratna dagiti libro ti daniw iti A Comrade is as Precious as a Rice Seedling ken Journey: An Autobiography in Verse (1964–1995).

Kas maysa a mannaniw, nakasuraten kadagiti agarup a 400 a daniw iti Ingles, Filipino, ken Ilonggo, agarup a 125 kadagitoy ket adda iti Journey: An Autobiography in Verse (1964–1995), ti maysa nga urnong nga impablaak babaen ti Pagmalditan ti Unibersidad ti Filipinas idi 1996. Dagiti daniw iti daytoy ng urnong ket naala manipud kadagiti innem a libro a naimaldit idiay Manila, San Francisco, ken Siudad ti New York kadagiti tawen idi 1974 ken 1987 (mairaman ti A Comrade is as Precious as a Rice Seedling), ken dagiti pay sinursuratna kadagiti simmaruno a tawen aginggana idi 1995. Ti Chronicle of a Life Foretold: 101 Poems (1995–2005) ket naipablaak idi 2012 babaen ti Popular Bookstore, ken dagiti pay dua nga urnong ti Poetry as Prophecy (2005–2013), ken ti maysa pay a di natituluan a libro a saan pay a naipablaak.

Naglimed ni Aguilar idi 1971, simmuppiat kadagiti annuroten ti gobierno ti Filipinas ken naaresto idi 1984.

Nasursurat pay ni Aguilar kadagiti ad-adu ngem sangagasut a salaysay. Adu kadagitoy ket inaramidna idi "naglimed", ken immuna a kas ordinario a kameng, ken kamaudian a kas daulo ti Rehional a Komision ti Nagkaykaysa a Sango ti Mindanao, ken kanungpalan a kas daulo ti Nailian a Komision ti Nagkaykaysa a Sango ti Partido Komunista ti Filipinas, ti rebelde a gunglo a nagikkatanna idi 1984.

Nagpataud, nagsurat, ken nangiturong kadagiti ganggani a 50 a video kadagiti suheto a sumakup manipud kadagiti gunglo ti komunidad aginggana kadagiti rehional a kultura ken dagiti nasayaat a kababalin para kadagiti empleado ti gobierno.

Kas maysa a "webweaver", nagdesino kadagiti bukodna a panid iti web ken ti pay website ti maysa a di maipapan iti gobierno a gunglo.

Nangisursuro iti Departmento ti Ingles ken Komperatibo a Literatura iti Unibersidad ti Filipinas, Diliman manipud idi 1969–1971, ken manen manipud idi 2000–2006.

Nangisuro pay iti St Joseph 's College kalapsan idi naiparuar iti balud idi 1986.

Dagiti nagibasaran 
 Josephine Bass Serrano, Trinidad Maño Ames, A Survey of Filipino Literature in English, Phoenix Publishing House, 1988
 Philippine Studies, Ateneo de Manila University Press, 2005
 Zapanta-Manlapaz, Filipino Women Writers in English: Their Story, 1905–2002, Ateneo de Manila University Press, 2003
 Wall Tappings: An International Anthology of Women’s Prison Writings, 200 to the Present. 2nd ed. Judith A. Scheffler, ed. New York: The Feminist Press at the City University of New York, 2002. (“Haikus in Solitary Confinement,” “Prison,” “As the Dust,” “Lizard in Bicutan,” “Pigeons for my Son,” “Freed Pigeon I Shall Be,” pp 22–27, with introduction to the poet.)
 Cultural Center of the Philippines  Encyclopedia of the Arts
 Dare to Struggle, Dare to Win! (Manila 1974) using nom de guerre Clarita Roja
The Mass Line (A Second Remoulding) (Manila 1977) nagus-usar iti nagan a Clarita Roja
Why Cage Pigeons? (Manila 1984)
Pall Hanging over Manila (San Francisco 1984)
A Comrade is as Precious as a Rice Seedling (New York 1984, 1985 and 1987; also in Braille, Womyn’s Series)
Journey: An Autobiography in Verse (1964–1995) (U of the Philippines Press 1996)
Chronicle of a Life Foretold: 110 Poems (1995–2004) (Popular Bookstore)
he Nine Deaths of M (Kindle 2013)

Dagiti akinruar a silpo 
 Bograpia ni Aguilar 

Dagiti mannurat manipud iti Filipinas
Dagiti mannurat a babbai manipud iti Filipinas